
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 240
                                                               27 noiembrie 2025
privind neexercitarea dreptului de preempţiune pentru imobilul, monument istoric „Casă”, cod LMI: MS-II-m-A-15815, situat în municipiul Sighişoara, str. 1 Decembrie 1918, nr. 27, ap. 5, județul Mureș

 Consiliul Local al Municipiului Sighişoara, întrunit în ședință ordinară,
 Luând act de proiectul de hotărâre, înregistrat cu nr. 34.539/04.11.2025 şi la Consiliul Local Sighișoara cu nr. 35.353/10.11.2025, de referatul de aprobare, înregistrat cu nr. 34.543/04.11.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările următoare;


Având în vedere adresa cu nr. 2.179/28.10.2025 a societății Apă Termic Transport S.A., înregistrată la Municipiul Sighișoara cu nr. 34.000/29.10.2025, prin care aceasta, în calitate de operator de servicii publice, căreia i-a fost încredinţată în continuare gestiunea serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, societate având ca acționar unic, Consiliul Local al Municipiului Sighișoara, calitate care i-a fost delegată în acest sens, potrivit prevederilor Hotărârii Consiliului Local Sighișoara nr. 126/30.05.2023 și, totodată, potrivit prevederilor Hotărârii Consiliului Local Sighișoara nr. 143/26.09.2024, a fost mandatată pentru vânzarea imobilelor – locuințe, în baza Legii nr. 112/1995, sens în care, solicită neexercitarea dreptului de preempțiune pentru imobilul situat în municipiul Sighișoara, str. 1 Decembrie 1918 nr. 27, ap. 5;

Având în vedere adresa Ministerului Culturii - Cabinet Ministru cu nr. 7499/06.10.2025, prin care această instituție nu își exercită dreptul de preempțiune pentru imobilul situat în intravilanul municipiului Sighişoara, str. 1 Decembrie 1918, nr. 27, ap. 5, cu o suprafață desfășurată de 79,60 mp. (construcții – spațiu de locuit), județul Mureș, înscris în Cartea Funciară nr. 60136-C1-U8 Sighișoara, monument istoric „Casă”, având cod LMI: MS-II-m-A-15815;

Având în vedere adresa Consiliului Județean Mureș cu nr. 33.694/20.10.2025, dosar XI/D/1, înregistrată la Municipiul Sighișoara cu nr. 33.247/22.10.2025, prin care această instituție nu își exercită dreptul de preempțiune pentru imobilul situat în municipiul Sighişoara, str. 1 Decembrie 1918, nr. 27, ap. 5, cu o suprafață desfășurată de 79,60 mp. (construcții – spațiu de locuit), județul Mureș, înscris în Cartea Funciară nr. 60136-C1-U8 Sighișoara, monument istoric „Casă”, având cod LMI: MS-II-m-A-15815, la prețul de vânzare de 18.973 euro;

Având în vedere prevederile Hotărârii Consiliului Local Sighişoara nr. 9/1998 privind înfiinţarea societății Apă Termic Transport S.A.;

Având în vedere prevederile Hotărârii Consiliului Local Sighișoara nr. 126/30.05.2023 privind aprobarea delegării gestiunii activităților de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului;

Având în vedere prevederile Hotărârii Consiliului Local Sighișoara nr. 143/26.09.2024 privind mandatarea societății Apă Termic Transport S.A. pentru vânzarea imobilelor – locuințe, în baza Legii nr. 112/1995 și aprobarea Regulamentului pentru vânzarea imobilelor – locuințe, în baza Legii nr. 112/1995;

Având în vedere prevederile Hotărârii Consiliului Local Sighișoara nr. 165/31.07.2025 privind vânzarea unor imobile cu destinaţia de locuinţe, trecute în proprietatea statului, în baza Legii nr. 112/1995 și mandatarea societății Apă Termic Transport S.A. pentru efectuarea demersurilor în vederea finalizării vânzării de imobile cu destinaţia de locuinţe, în baza Legii nr. 112/1995;  

 Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preempţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preempţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;

Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 34.540/04.11.2025, prin care se propune neexercitarea dreptului de preempţiune pentru imobilul, monument istoric „Casă”, cod LMI: MS-II-m-A-15815, situat în municipiul Sighişoara, str. 1 Decembrie 1918, nr. 27, ap. 5, județul Mureș;

Având în vedere avizele favorabile ale tuturor comisiilor pe domenii de specialitate;  
În temeiul prevederilor art. 129 alin. (1) și alin. (14), art. 139 alin. (1) și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

             H O T Ă R Ă Ş T E:
Art. 1. Municipiul Sighişoara nu îşi exercită dreptul de preempţiune pentru imobilul situat în intravilanul municipiului Sighișoara, str. 1 Decembrie 1918 nr. 27, ap. 5, cu o suprafață desfășurată de 79,60 mp. (construcții – spațiu de locuit), județul Mureș, înscris în Cartea Funciară nr. 60136-C1-U8 Sighișoara, monument istoric „Casă”, având cod LMI: MS-II-m-A-15815.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al primarului.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Călugăr Andrei - Robert                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef.

10 ex.  

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 240/27.11.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


